stanford-oval/wikipedia huggingface dataset:
ทางคู่ขนานลอยฟ้าบรมราชชนนี
ลักษณะโครงการ

ลักษณะโครงการเป็นสะพานยกระดับ สร้างขึ้นเพื่อเพิ่มขีดความสามารถในการรองรับการจราจร จากบริเวณสะพานสมเด็จพระปิ่นเกล้าจนถึงทางแยกตลิ่งชัน ถนนบรมราชชนนีทั้งขาเข้าและขาออก และเพื่อแยกการจราจรของยวดยานที่ต้องการเดินทางระยะไกลออกจากยวดยานที่เดินทางในระยะใกล้ ตั้งแต่สะพานสมเด็จพระปิ่นเกล้าจนถึงทางแยกตลิ่งชันบนถนนบรมราชชนนี เริ่มที่เกาะกลางจากทางแยกอรุณอมรินทร์ถึงพุทธมณฑล สาย 2 โดยขาออกจะขึ้นที่ทางแยกอรุณอมรินทร์ ลงได้ 3 จุดที่ตลิ่งชัน หน้าหมู่บ้านกฤษดานคร และใกล้วงแหวนฉิมพลี ไม่มีทางขึ้นระหว่างทาง ส่วนขาเข้าขึ้นที่ต้นทางก่อนถึงพุทธมณฑล สาย 2 ขึ้นได้ที่หน้าหมู่บ้านกฤษดานครและตลิ่งชัน และจะไม่มีทางลงระหว่างทาง
ทางคู่ขนานลอยฟ้าถนนบรมราชชนนี แบ่งออกเป็น 2 ช่วง ได้แก่
ช่วงถนนสมเด็จพระปิ่นเกล้า–ถนนสิรินธร อยู่ในความรับผิดชอบของสำนักการโยธา กรุงเทพมหานคร ระยะทาง 4.515 กิโลเมตร จากบริเวณทางแยกอรุณอมรินทร์ถึงทางแยกต่างระดับสิรินธร เป็นทางยกระดับโครงสร้างคอนกรีตเสริมเหล็ก และคอนกรีตอัดแรง บนถนนบรมราชชนนี สูงเหนือผิวจราจรเดิมประมาณ 12.00 เมตร กว้าง 19.45 เมตร มีช่องทางจราจร 5 ช่องทาง (ช่วงทางแยกอรุณอมรินทร์ถึงทางแยกบรมราชชนนี) และ 4 ช่องจราจร (ช่วงทางแยกบรมราชชนนีถึงทางแยกต่างระดับสิรินธร) ช่องทางละ 3.50 เมตร ไหล่ทางข้างละ 1.25 เมตร แบ่งเป็นช่องทางขาออก 2 ช่องทาง และช่องทางขาเข้า 2 ช่องทาง พื้นผิวจราจร คอนกรีตเสริมเหล็กและปูทับหน้าด้วยแอสฟัลต์ผสมร้อนหนา 5 เซนติเมตร พร้อมเกาะกลางเพื่อแยกทิศทางการจราจรทางคู่ขนานลอยฟ้าบรมราชชนนี ทิวทัศน์จากทางวิ่งรถไฟฟ้ามหานคร สายเฉลิมรัชมงคล
ช่วงถนนสิรินธร–ถนนพุทธมณฑล สาย 2 อยู่ในความรับผิดชอบของหมวดทางหลวงตลิ่งชัน แขวงทางหลวงธนบุรี กรมทางหลวง ระยะทาง 9.363 กิโลเมตร ต่อเนื่องกับทางช่วงแรกจากทางแยกต่างระดับสิรินธร–แยกพุทธมณฑล กม.3+386 ถึงถนนทางแยกต่างระดับฉิมพลี กม.13+200 ไปสิ้นสุดโครงการบริเวณเลยจุดข้ามทางแยกพุทธมณฑล สาย 2 ไปอีก 500 เมตร (ปัจจุบันคือบริเวณด้านหน้าทางเข้าหมู่บ้านกฤษดานคร โครงการ 20 ตรงหลักกิโลเมตรที่ 10 ของถนนบรมราชชนนี และบริเวณตรงข้ามกับบริษัท ออตโต้ คิงส์กลาส จำกัด ตรงซอยบรมราชชนนี 64) โดยลักษณะโครงการเป็นสะพานยกระดับสูง 15.00 เมตร กว้าง 19.50 เมตร ขนาด 4 ช่องจราจร แยกทิศทางไปกลับข้างละ 2 ช่องจราจร กว้างช่องละ 3.50 เมตร มีทางขึ้นลง 2 แห่ง นอกจากนี้ ยังขยายถนนในระดับพื้นล่างเพิ่มจาก 8 ช่องจราจร แบ่งเป็น 12 ช่องจราจร แบ่งเป็นช่องทางด่วน 6 ช่องจราจร กว้างช่องละ 3.50 เมตร และทางคู่ขนานด้านละ 3 ช่องจราจร กว้างช่องละ 3.00 เมตร พร้อมทั้งก่อสร้างสะพานกลับรถอีก 2 แห่งเพื่อใช้กลับรถด้วย ปัจจุบัน ทางคู่ขนานลอยฟ้าบรมราชชนนี ในส่วนของกรมทางหลวง ได้มีการปรับกิโลเมตรใหม่ โดยให้เริ่มนับ กม.0 ที่บริเวณซอยบรมราชชนนี 35 ไปจนถึงจุดสิ้นสุดทางคู่ขนานลอยฟ้า ระยะทางในส่วนของกรมทางหลวง 8 กิโลเมตรถนนบรมราชชนนีและทางคู่ขนานลอยฟ้าบรมราชชนนี บริเวณทางขึ้นลงต่างระดับฉิมพลี
รายชื่อทางขึ้นลงและทางต่างระดับ

| จังหวัด | กม> ที่ | ชื่อทางแยก | เข้าเมือง | ออกเมือง |  |
| --- | --- | --- | --- | --- | --- |
ทางคู่ขนานลอยฟ้าฯ ถนนสมเด็จพระปิ่นเกล้า–ถนนสิรินธร
| กรุงเทพมหานคร | – | ต่างระดับอรุณอมรินทร์ | เชื่อมต่อจาก: ถนนสมเด็จพระปิ่นเกล้า ไปสะพานสมเด็จพระปิ่นเกล้า, ถนนราชดำเนิน | เชื่อมต่อจาก: ถนนสมเด็จพระปิ่นเกล้า ไปสะพานสมเด็จพระปิ่นเกล้า, ถนนราชดำเนิน |  |
| กรุงเทพมหานคร | – | ต่างระดับอรุณอมรินทร์ | รับรถจากสะพานพระราม 8, ถนนอรุณอมรินทร์ ไปศิริราช  | ทางออกไปสะพานพระราม 8, ถนนอรุณอมรินทร์ ไปสะพานพระราม 8, สวนหลวงพระราม 8 |  |
| กรุงเทพมหานคร | – | ต่างระดับตลิ่งชัน | ไม่มี  | ทางลง  ถนนสิรินธร ไปบางพลัด |  |
| กรุงเทพมหานคร | – | ทางขึ้น–ลงตลิ่งชัน | ทางลงไปสถานีขนส่งสายใต้ใหม่  | ทางขึ้นไป  ถนนสิรินธร, บางพลัด, สะพานพระราม 8 |  |
 ถนนสิรินธร–ถนนพุทธมณฑล สาย 2
| เชื่อมต่อจาก: ถนนสมเด็จพระปิ่นเกล้า–ถนนสิรินธร (ส่วนของกรุงเทพมหานคร) | เชื่อมต่อจาก: ถนนสมเด็จพระปิ่นเกล้า–ถนนสิรินธร (ส่วนของกรุงเทพมหานคร) | เชื่อมต่อจาก: ถนนสมเด็จพระปิ่นเกล้า–ถนนสิรินธร (ส่วนของกรุงเทพมหานคร) | เชื่อมต่อจาก: ถนนสมเด็จพระปิ่นเกล้า–ถนนสิรินธร (ส่วนของกรุงเทพมหานคร) | เชื่อมต่อจาก: ถนนสมเด็จพระปิ่นเกล้า–ถนนสิรินธร (ส่วนของกรุงเทพมหานคร) |  |
| กรุงเทพมหานคร | 4+600 | ทางขึ้น–ลงฉิมพลี | ไม่มี  | ไม่มี |  |
| กรุงเทพมหานคร | 8+944 | ทางขึ้น–ลงพุทธมณฑล สาย 2 (หน้าหมู่บ้านกฤษดานคร 20) | ทางลงไป  ถนนบรมราชชนนี ไปถนนพุทธมณฑล สาย 3                 | ทางขึ้นไป  ถนนสิรินธร, บางพลัด, สะพานพระราม 8 |  |
| กรุงเทพมหานคร |  | ทางขึ้น–ลงทวีวัฒนา | ทางลงไป  ถนนบรมราชชนนี ไปถนนทวีวัฒนา  | ทางขึ้นไป  ถนนสิรินธร, บางพลัด, สะพานพระราม 8 |  |
      สะพาน              กำลังก่อสร้างหรือโครงการในอนาคต
โครงการส่วนต่อขยายพุทธมณฑล สาย 2 – พุทธมณฑล สาย 4 / ศาลายา–นครชัยศรี > พุทธมณฑล สาย 2 – พุทธมณฑล สาย 4

ช่วงพุทธมณฑล สาย 3 (ส่วนต่อขยายจากสาย 2) – พุทธมณฑล สาย 4 ระยะทาง 3.360 กม.
โครงการส่วนต่อขยายพุทธมณฑล สาย 2 – พุทธมณฑล สาย 4 / ศาลายา–นครชัยศรี > ศาลายา–นครชัยศรี

ช่วงพุทธมณฑล สาย 4 – ทางหลวงหมายเลข 4 (ถนนเพชรเกษม) ระยะทาง 17.980 กม.
ประมาณ 13,000–14,000 ล้านบาท คาดว่าจะเสนอขอรับงบก่อสร้างปี 2571–2575 ต่อไป
แหล่งข้อมูลอื่น

wikimapia ทางคู่ขนานลอยฟ้าบรมราชชนนี
สารคดีโทรทัศน์ ชุด ในหลวง ครูวิศวกรรมจราจรของแผ่นดิน ตอนที่ 4 ถนนคู่ขนานลอยฟ้าบรมราชชนนี
แผนที่และภาพถ่ายทางอากาศของ ทางคู่ขนานลอยฟ้าบรมราชชนนี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′37″N 100°25′48″E﻿ / ﻿13.776810°N 100.430106°E﻿ / 13.776810; 100.430106
พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินพร้อมด้วยสมเด็จพระเทพรัตนราชสุดาฯ สยามบรมราชกุมารี ไปทรงเปิดทางคู่ขนานลอยฟ้าถนนบรมราชชนนี เมื่อวันที่ 21 เมษายน พ.ศ. 2541 (ภาพจิตรกรรมภายในพระที่นั่งทรงธรรม มณฑลพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ณ ท้องสนามหลวง เมื่อ พ.ศ. 2560)
คาแรคเตอร์ผู้พิทักษ์

| --- | --- |
คาแรคเตอร์ผู้พิทักษ์
ฮินาโมริ อามุ ตัวละครหลักในคาแรคเตอร์ผู้พิทักษ์
しゅごキャラ!
ชื่อภาษาอังกฤษ: Shugo Chara!
แนว: คอเมดี้, ดราม่า, แฟนตาซี,โรแมนติก,เหนือธรรมชาติ
มังงะ
เขียนโดย: Peach-Pit
สำนักพิมพ์:  Kodansha   บงกช
ตีพิมพ์ตั้งแต่: กุมภาพันธ์ 2549 – ตุลาคม 2552
จำนวนเล่ม:  12 เล่ม   12 เล่ม
มังงะ
Shugo Chara-chan!
เขียนโดย: Mizushima Naftaren
สำนักพิมพ์:  Kodansha
ตีพิมพ์ตั้งแต่: 3 มีนาคม 2551 – 1 ธันวาคม 2553
จำนวนเล่ม: 4 เล่ม
มังงะ
Shugo Chara! Encore!
เขียนโดย: Peach-Pit
สำนักพิมพ์:  Kodansha
ตีพิมพ์ตั้งแต่: เมษายน 2553 – กันยายน 2553
จำนวนเล่ม: 1 เล่ม
มังงะ
Shugo Chara! Jewel Joker
เขียนโดย: Peach-Pit
สำนักพิมพ์:  Kodansha
ตีพิมพ์ตั้งแต่: 2 สิงหาคม 2567 – ปัจจุบัน
อนิเมะโทรทัศน์
Shugo Chara
กำกับโดย: เคนจิ ยาสุดะ
อำนวยการสร้างโดย: Tomoko Gujima Aya Yoshino Nao Yoshida Shinsaku Hatta Shinichi Nakamura
เขียนบทโดย: Michiru Shimada
ดนตรีโดย: Di'LL
สตูดิโอ: Satelight
ถือสิทธิ์โดย:  โรส, POPS
เครือข่าย: เครือข่าย TV tokyo
ฉาย:  6 ตุลาคม 2550  –  27 กันยายน 2551
ตอน: 51 ตอน
อนิเมะโทรทัศน์
Shugo Chara Doki
กำกับโดย: เคนจิ ยาสุดะ
อำนวยการสร้างโดย: Tomoko Gujima Aya Yoshino Nao Yoshida Shinsaku Hatta Takahiro Suzuki Shinichi Nakamura
เขียนบทโดย: Hiroshi Ōnogi
ดนตรีโดย: Di'LL
สตูดิโอ: Satelight
ถือสิทธิ์โดย:  โรส, POPS
เครือข่าย: เครือข่าย TV tokyo
ฉาย:  4 ตุลาคม 2551  –  26 กันยายน 2552
ตอน: 51 ตอน
อนิเมะโทรทัศน์
Shugo Chara Party
กำกับโดย: เคนจิ ยาสุดะ
อำนวยการสร้างโดย: Tomoko Gujima Aya Yoshino Nao Yoshida Shinsaku Hatta Shinichi Nakamura
เขียนบทโดย: Hiroshi Ōnogi
ดนตรีโดย: Di'LL
สตูดิโอ: Satelight
ถือสิทธิ์โดย:  โรส, POPS
เครือข่าย: เครือข่าย TV tokyo
ฉาย:  3 ตุลาคม 2552  –  27 มีนาคม 2553
ตอน: 25 ตอน
คาแรคเตอร์ผู้พิทักษ์ (ญี่ปุ่น: しゅごキャラ!; โรมาจิ: Shugo Chara!) เป็นมังงะและอนิเมะแนวโชโจะผลงานของ Peach-Pit จากผู้แต่งเรื่อง เดียร์ส อลวนรักจากฟากฟ้า (Dears) , ZOMBIE-LOAN  ,โรเซน ไมเดน (Rozen Maiden) โดยลงในนิตยสารการ์ตูนผู้หญิง Nakayoshi ของเครือ Kodansha คาแรคเตอร์ผู้พิทักษ์ ฉบับอนิเมะในปัจจุบันมีทั้งหมด 3 ภาค แต่ละภาคจะนับจำนวนตอนต่อกัน รวมทั้งสิ้น 127 ตอน โดยออกอากาศในประเทศญี่ปุ่น ทาง TV Tokyo ผลิตโดย Satelight Studio ในประเทศไทย ผู้ที่ได้รับลิขสิทธิ์ ให้ฉายและเผยแพร่อนิเมะเรื่องนี้ คือ โรส มีเดีย แอนด์ เอ็นเตอร์เทนเมนท์ และ ในส่วนของมังงะคือ บงกชคอมมิค
เนื้อเรื่องและตัวละคร

บทความหลัก: รายชื่อตัวละครในคาแรคเตอร์ผู้พิทักษ์
ฮินะโมริ อามุ เด็กนักเรียนหญิงชั้นประถมปีที่ 5 โรงเรียนเซโย ซึ่งมีบุคลิกไม่ตรงกับตัวเอง ทำให้คนอื่นมองภายนอกแสนจะ เยือกเย็น และ เผ็ดร้อน แถมยังแต่งตัวได้นำสมัยอีกต่างหาก แต่ตัวตนที่แท้จริงที่แสนอ่อนหวานของเธอนั้นกลับถูกเก็บซ่อนไว้มาตลอด อามุขี้อายมากจึงแสดงออกไปแข็งๆ อามุรู้สึกอึดอัดมากเลยอธิษฐานขอความกล้าเพื่อจะได้เกิดใหม่เป็นตัวของตัวเอง และเมื่อตื่นขึ้นมาเธอกลับพบไข่ออกมา 3 ฟอง อยู่บนเตียง ที่เรียกว่า " คาแรคเตอร์ผู้พิทักษ์ " ชีวิตของอามุก็เปลี่ยนไป เธอได้เป็นการ์เดี้ยนแห่งโรงเรียนเซโย ในตำแหน่งโจ๊กเกอร์ (Joker) ที่ประกอบไปด้วย โฮโทริ ทาดะเซะ , ฟูจิซากิ นาเดชิโกะ , โซมะ คุไค และ ยูกิ ยายะ  ได้มีชีวิตใหม่ที่สนุกสนานแต่ก็ต้องต่อสู้กับอีสเตอร์ซึ่งเป็นศัตรูของการ์เดี้ยน โดยที่อีสเตอร์กับการ์เดี้ยนมีเป้าหมายเดียวกัน คือตามล่าหาไข่เอ็มบริโอที่สามารถขออะไรก็ได้ อามุเป็นเจ้าของ "ฮัมตี้ล็อก" ซึ่งคิงของกลุ่มการ์เดี้ยนมอบให้เธอครอบครอง ตามคำบอกของคิงผู้ที่ก่อตั้งกลุ่มการ์เดี้ยน ว่าผู้ที่มีไข่ผู้พิทักษ์สามฟองจะได้ครอบครองฮัมตี้ล็อก  เธอเป็นผู้เดียวในกลุ่มการ์เดี้ยนที่สามารถเปลี่ยนไข่กากบาท และไข่ปริศนา ให้เป็นไข่ตามเดิมได้  นั่นคือหน้าที่ในการเป็นการ์เดี้ยนของเธอ
ผลิตภัณฑ์ > การ์ตูนเล่ม

เดือนธันวาคม พ.ศ. 2548 Peach-Pit ได้เขียนการ์ตูนแนวโชโจะชื่อ Shugo Chara! ตอนแรกตีพิมพ์เมื่อเดือนกุมภาพันธ์ พ.ศ. 2549 ในนิตยสารการ์ตูน Nakayoshi ฉบับรวมเล่ม เล่มแรก ตีพิมพ์เมื่อ 6 กรกฎาคม พ.ศ. 2549  โดย Nakayoshi พิมพ์โดย Kodansha ซึ่งมี 12 เล่มจบ แต่เล่ม 12 ใช้ชื่อว่า shugo chara encore  ผู้ถือลิขสิทธิ์ในประเทศไทยมาคือ "บงกชคอมมิค" ซึ่งปัจจุบันตีพิมพ์ออกมาแล้ว 12 เล่ม โดยใช้ชื่อว่า "Shugo Chara! คาแรคเตอร์ผู้พิทักษ์"
ผลิตภัณฑ์ > อนิเมะ

คาแรคเตอร์ผู้พิทักษ์ ได้เป็นอนิเมะที่ออกฉายทางโทรทัศน์ โดยใช้ชื่อเดียวกันกับต้นฉบับ ผลิตโดย Satelight ภายใต้การควบคุมของผู้กำกับ "เคนจิ ยาสุดะ" และออกฉายครั้งแรกในเครือข่ายโทรทัศน์ญี่ปุ่น TV-Tokyo ตอนแรกก็คือ  ญี่ปุ่น: คาแรกเตอร์ผู้พิทักษ์เกิดแล้ว!; โรมาจิ: しゅごキャラ誕生!; ทับศัพท์: Shugo Kyara Tanjō!? ออกฉายเมื่อวันที่ 6 ตุลาคม 2550
รายชื่อตอน > Season 1 (Shugo Chara!)

1.กำเนิดคาแรคเตอร์ผู้พิทักษ์
2.ไข่แห่งใจ
3.ว่องไว พองฟู เดี๋ยวซูจัดให้เองค่ะ
4.ฉันเหรอไพ่ไม้ตาย!?
5.ชู๊ท จัดการร่างกากบาทเลย
6.ร่างจำแลง อามิวเล็ท สเปด
7.ไข่ใบเล็ก
8.ตกหลุมรักดวงตาของเธอ
9.เจ็ดสิ่งมหัศจรรย์ของบ้านฟูจิซากิ!?
10.ร่างจำแลง อามิวเล็ท โคลเวอร์
11.วันหยุดที่ภูเขาหิมะ
12.คืนคริสต์มาสอีฟที่แสนเศร้า
13.เหตุวุ่นวายในนิวเยียร์ไลฟ์!
14.ผู้พิทักษ์ที่เนินสกี? สโนพเปะมาแล้ว
15.เปิดศึกกลางหิมะ เพื่อช่วยสโนพเปะ
16.วัน ทู ทรี เวทมนตร์แห่งใจ
17.ประกวดสุนทรพจน์ เกือบไปแล้วมั้ยล่ะ!
18.เดทแรกทั้งดีใจ และสุดเขิน
19.ความทรงจำของพ่อกับแม่
20.ของขวัญให้เธอ
21.คาแรคเตอร์ผู้พิทักษ์ถูกลักพาตัว!
22.แผนการช่วยเหลือคาแรคเตอร์ผู้พิทักษ์
23.รีเมคฮันนี่ ตัวเองที่อยากจะเป็น
24.สเก็ตรูปด้วยใจ
25.นาเดชิโกะ เพิ่งใบไม้ผลิ แต่จะลากันแล้ว!?
26.การเริ่มต้นครั้งใหม่
27.ไข่ผู้พิทักษ์ฟองที่สี่
28.ขาดคุณสมบัติโจ๊กเกอร์? การ์เดี้ยนใหม่ปรากฏตัว!
29.ร่างจำแลง!? อามิวเล็ทแองเจิ้ล
30.ห้องดวงดาว ปะทะห้องดวงเดือน เชียร์เกิร์ลสร้างผลงาน
31.พริตตี้เบบี้ สุดปั่นป่วน
32.ควีนผู้โดดเดี่ยว
33.ทนไม่ชอบไม่ไหวแล้ว
34.จริงเหรอ!? ผจญภัยบ้านผีสิงครั้งใหญ่
35.เค้กแต่งงานแห่งรักแรก
36.เจ้าชายทองคำ! ตอนแรก
37.เจ้าชายทองคำ! ตอนจบ
38.คีย์กับล็อก หมอนั่นกับฉัน
39.ร่างจำแลง แพลทตินั่มรอยัล
40.ริมะ หัวใจปลดล็อก
41.ตัวเองที่แท้จริง
42.อุตาอุ โฮชินะ! การต่อสู้สุดท้าย
43.ร่างจำแลง อามิวเล็ทไดมอนด์
44.ความเปล่งประกายของใจ
45.สู้ๆนะ เซอิจิโร่
46.ริมะมาจุติ เทพธิดาแห่งตลก
47.ฉันเป็นผู้จัดการของอุตาอุ!?
48.ยายะจัดให้!
49.ความลับของไวโอลิน ตัวโน้ตที่ลอยตามลม
50.หาเจอจริงๆเหรอ เอ็มบริโอ้!
51.คว้าเอ็มบริโอ้ด้วยมือนี้
รายชื่อตอน > Season 2 (Shugo Chara! Doki)

52.ระยิบระยับเต็มไปหมด!
53.อะไรมันช่างยุ่งยากมากมาย!?
54.เอ๊ะ? เพื่อนใหม่เหรอ?
55.ปล่อยใจแห่งเสียงเพลงไว้บนปีก!
56.ความรู้สึกที่โบยบินสู่ท้องฟ้า!
57.อันตรายที่น่ากลัวสุดๆ!
58.ความวุ่นวายในห้องลูกพรุน!
59.โฮชิโนะ อุตาอุ ออกเดินทางครั้งใหม่!
60.ลัคกี้เดย์ สภาพอากาศสารภาพรัก!
61.ไปให้ถึง ความรู้สึกของคิรัน!
62.ริมะ ปะทะ นางิฮิโกะ ทั้งสองคนเป็นคู่แข่งกันเหรอ?
63.คริสต์มาสที่สมบูรณ์แบบของรูรุ
64.ปีใหม่! ร่างจำแลง หัวเราะครั้งแรก!?
65.วันหิมะตก กับความลับมากมาย!?
66.วุ่นวาย! สาวน้อยหูแมว!?
67.สาวน้อย UFO ปรากฏตัว!?
68.ลาก่อน ยามาบูกิ ซาอายะ...
69.รักแรก? เลิฟแอตแทค!
70.ฉันเกลียดช็อคโกแลตที่สุด!?
71.วิถีที่แท้จริงอันลาดชัน! การกลับมาของไคริ!?
72.สั่นสะเทือน! คุณย่าปรากฏตัว!?
73.ลับสุดยอด! เมนูแห่งการคืนดี!?
74.ไวท์เดย์ที่แสนตื่นเต้น!?
75.ความแตก!? อุตาอุมาที่บ้าน!?
76.ศัตรูหน้าใหม่!? การต่อสู้ในคืนจันทร์!?
77.ซ็อค! เดทแรกถูกทำลาย?
78.หนึ่งวันแสนนานของอามุจัง!?
79.อิคุโตะกับอามุ การต่อสู้ที่แสนเศร้า!?
80.ความรู้สึกเชื่อใจ! แพลทตินั่ม ฮาร์ท!?
81.ลอบเข้าไป! บริษัทอีสเตอร์!
82.ดุเดือด! ฉันจะเป็นมือหนึ่ง!
83.มหกรรมดนตรีที่สวนทาง?
84.คุณครูนิไคโดเป็นครูจริงเหรอ!
85.ชีส! สาวฮ็อตปรากฏตัว!
86.เสียงร้องก้องกังวาน! สู่ตัวฉันเมื่อวันวาน!
87.ช่วยนานะ! พยาบาลผู้พิทักษ์ออกปฏิบัติการ!
88.บุกจู่โจม ไข่ปริศนาอาละวาด!
89.จิตใจ ที่เข้าใจกัน
90.อยากบอก! ความรู้สึกนี้!!
91.เปิดใจ! จังหวะของผม!
92.ตัดสินอย่างคูล! บีท จัมเปอร์!
93.โฮชินะ อุตาอุ โบยบินสู่อนาคต!
94.ปฏิบัติการ! หน่วยตามล่าหาแมวสามสี!
95.ริมะกับยายะ สายใยแห่งไข่มุก!
96.เสียงที่ส่งไม่ถึง ความรู้สึกที่ถูกทำลาย
97.ทาดาเสะและอิคุโตะ โฮโรสโคปแห่งโชคชะตา
98.คืนชีพ! เจ้าหญิงแห่งการร่ายรำ
99.ความรู้สึกเพียงหนึ่งเดียว! การต่อสู้ของการ์เดี้ยน!
100.กำเนิด! ร่างจำแลงทั้งสอง!
101.สมุดภาพที่ถูกฉีก! ความลับที่แสนเศร้า!
102.ไข่แห่งความฝัน! ตัวตนที่อยากจะเป็น!
รายชื่อตอน > Season 3 (Shugo Chara! Party)

103.นักเรียนย้ายมาใหม่ผู้ร่าเริง
104.กำเนิดแล้ว! การ์เดี้ยนฝึกหัด
105.จิตใจจงส่องประกาย! พลังแห่งเสียงเพลง
106.ฮิคารุ vs กระต่าย งานแรกที่แสนลำบาก
107.ความขึงขังของยายะกับการแต่งสวน!
108.ที่กลับคืนของไข่!
109.ยินดีต้อนรับกลับ นาเดชิโกะ
110.การเปลี่ยนคาแรคเตอร์ที่น่าหลงไหล
111.ทำไมคะ!? รุ่นพี่ริมะ!
112.เอ๊ะ! ทาดาเสะคุงมีคนที่ชอบเหรอ!?
113.สมบัติที่แวววับ
114.อ๋อยๆ อามุจังต้องเป็นคุณแม่เหรอ?
115.ตัวฉันที่อยากเป็น
116.พบกันครั้งแรก นี่น่ะเหรอร่างกากบาท!
117.หยุดทะเลาะกันซะที
118.เดินไปข้างหน้า ริกกะ! เส้นทางสู่การเป็นการ์เดี้ยน
119.โลกที่หมุนติ้วๆ
120.การไปปิกนิกที่น่าตื่นเต้น
121.จิตใจที่สั่นไหวของอุตาอุ
122.มีกากบาทที่ไข่งั้นเหรอ?
123.ยินดีที่ได้รู้จัก ฉันชื่อโฮตารุค่ะ
124.ฮิคารุกับสวนสนุกที่แสนสนุก
125.แย่แล้ว! ริกกะกับไข่กากบาท!
126.จงเชื่อใจ! จิตใจอันบริสุทธิ์ของฉัน
127.ตื่นเต้นๆ แล้วก็ยังตื่นเต้นๆ!!!
เพลงประกอบ

เพลงที่ปรากฏในอนิเมะนั้น มีรายชื่อเพลงดังต่อไปนี้
| ชื่อเพลง | ศิลปิน | ช่วงที่ปรากฏ |
| --- | --- | --- |
| Watashi no Tamago | Shugo Chara! Egg | เพลงเปิดที่ 1 (ตอนที่ 103 - 115) |
| Arigatou ookiku kansha | Shugo Chara! Egg | เพลงเปิดที่ 2 (ตอนที่ 116 - 127) |
| Bravo! Bravo! | Buono! | เพลงปิดที่ 1 (ตอนที่ 103 - 126) |
| Kokoro no Tamago | Buono! | เพลงปิดที่ 2 (ตอนที่ 127) |
| Akaneiro No Sora | Nana Mizuki | เพลงแทรกที่ 1 |
ศัพท์เฉพาะในคาแรคเตอร์ผู้พิทักษ์

ไข่กากบาท  เป็นไข่ที่ถูกแปรสภาพจากไข่ปกติให้กลายเป็นไข่สีดำและมีสัญลักษณ์กากบาท  ซึ่งถ้าตัวเจ้าของไม่เชื่อมั่นในตัวเองจะทำให้ไข่กลายเป็นไข่กากบาท
ร่างกากบาท  เป็นร่างที่จะฟักออกมาจากไข่กากบาท มีลักษณะตัวสีดำ และสัญลักษณ์กากบาทอยู่บนหัว ซึ่งถ้าตัวเจ้าของไม่เชื่อมั่นในตัวเองมากๆ จะทำให้ร่างกากบาทฟักออกมาจากไข่กากบาท
เปลี่ยนคาแรคเตอร์ เป็นการเปลี่ยนคาแรคเตอร์โดยต้องอาศัยคาแรคเตอร์ผู้พิทักษ์ของตัวเอง ซึ่งของแต่ละคนจะมีสัญลักษณ์ไม่เหมือนัน เช่น ถ้าอามุเปลี่ยนคาแร็คเตอร์กับรัน จะมีสัญลักษณ์รูปหัวใจอยู่ที่หัว
เอ็มบริโอ้ เป็นไข่พิเศษที่เป็นเป้าหมายของการ์เดี้ยน และอีสเตอร์ ที่สามารถจะขอพรอะไรก็ได้ตามใจชอบ แต่ขอได้แค่หนึ่งสิ่ง เท่านั้น
สมาคมคนหนีโลก

| --- | --- |
สมาคมคนหนีโลก

N・H・Kにようこそ!
ชื่อภาษาอังกฤษ: Welcome to the NHK
แนว: ตลกร้าย, โรแมนติก
มังงะ
Welcome to the NHK
เขียนโดย: ทะสึฮิโกะ ทะกิโมโตะ
สำนักพิมพ์:  คาโดคาว่า โชะเทง
มังงะ
สมาคมคนหนีโลก
เขียนโดย: ทะสึฮิโกะ ทะกิโมโตะ
สำนักพิมพ์:  คาโดคาว่า โชะเทง     สยามอินเตอร์คอมมิกส์
อนิเมะ
N.H.K ni Youkoso!
กำกับโดย: ยูซุเกะ ยามาโมโตะ
สตูดิโอ: 　กอนโซ
สมาคมคนหนีโลก (ญี่ปุ่น: N・H・Kにようこそ!; โรมาจิ: N.H.K. ni Yōkoso) เป็นนวนิยายของญี่ปุ่นที่แต่งโดย ทะสึฮิโกะ ทะกิโมโตะ  วาดภาพประกอบโดย โยชิโตชิ อาเบะ  และตีพิมพ์ในญี่ปุ่นโดย คาโดคาว่า โชะเทง เมื่อ 28 มกราคม พ.ศ. 2545 เรื่องราวเล่าถึงหนุ่มวัย 22 ปี ที่ต้องเข้ามาร่วมโครงการที่จะทำให้หายจากการเป็นโรคฮิคิโคโมริ โดยคำชักชวนของหญิงสาวแปลกหน้าที่เคยเห็นเธอมาเดินแจกใบปลิวกับคุณป้าเพียงครั้งเดียวเท่านั้น จริงๆแล้วในญี่ปุ่น NHK นั้นเป็นชื่อของสถานีโทรทัศน์แห่งหนึ่ง แต่สำหรับในเรื่องนี้ NHK ย่อมาจากคำว่า Nihon Hikikomori Kyōkai (ญี่ปุ่น: 日本引きこもり協会; โรมาจิ: สมาคมคนหนีโลกแห่งญี่ปุ่น) ซึ่งตัวละครหลักของเรื่องเป็นผู้บัญญัติขึ้นมานั่นเอง
เนื้อเรื่อง

ในเรื่องสมาคมคนหนีโลกนั้น จะพูดถึงผู้ที่ใช้ชีวิตอยู่ภายในเมืองโตเกียว ที่มีบุคคลใช้ชีวิตมากมายหลายสไตล์ โดยที่เรื่องนี้มุ่งเน้นไปยังกลุ่มผู้คนที่ใช้ชีวิตแบบเก็บตัว , เป็นโอตาคุอนิเมะ และผู้ที่ใช้ชีวิตด้วยความหดหู่ และเปล่าเปลี่ยวเดียวดาย ซึ่งต่างเป็นบุคคลที่มีปัญหาชีวิตทั้งสิ้น 
ซาโต้ ทสึฮิโระ ชายหนุ่มผู้ที่ดรอปเรียนมหาวิทยาลัยมาถึง 4 ปีแล้ว และไม่มีงานทำ ด้วยความที่เขาเลือกที่จะใช้ชีวิตแบบเก็บตัว หรือ ฮิคิโคโมริ เพราะเขาคิดว่ามีองค์กรหนึ่งวางแผนที่จะทำให้เขาต้องเป็นพวกเก็บตัว ซึ่งเขาเรียกองค์กรนั้นว่า สมาคมคนหนีโลกแห่งญี่ปุ่น หรือ  (ญี่ปุ่น: 日本引きこもり協会; โรมาจิ: Nihon Hikikomori Kyōkai ) ซึ่งทำให้เขาเลือกที่จะเก็บตัวเพื่อให้วันๆหนึ่งผ่านพ้นไปโดยเร็ว และไม่ให้ถูกพวกองค์กรชั่วร้ายนั้นหลอก  แต่แล้วเขาก็ได้พบกับ นากาฮาระ มิซากิ หญิงสาวลึกลับที่อยากจะให้เขาออกจากเส้นทางเก็บตัว เธอนัดเขามาที่สวนสาธารณะ เพื่อมาทำสัญญาเข้าร่วมโครงการที่จะทำให้ายจากการเป็นโรคดังกล่าว และนั่นเป็นเหตุที่เขาต้องออกมาพบเธอทุกๆครั้ง และทำให้ชีวิตของเขาเปลี่ยนไป
แหล่งข้อมูลอื่น

เว็บไซด์ของคุณ ทสึฮิโกะ ทาเคะโมโตะ[ลิงก์เสีย] (ญี่ปุ่น)
เว็บไซด์หลักของอนิเมะ  เก็บถาวร 2006-07-06 ที่ เวย์แบ็กแมชชีน (ญี่ปุ่น)
เว็บไซด์หลักของพูรุริน เก็บถาวร 2016-09-18 ที่ เวย์แบ็กแมชชีน (ญี่ปุ่น)
สมาคมคนหนีโลก (อนิเมะ) ที่เครือข่ายข่าวอนิเมะ
เรเลียนา พระเอกของฉันเป็นท่านดยุก

| เรเลียนา พระเอกของฉันเป็นท่านดยุก |
| --- | --- |
หน้าปกหนังสือเรเลียนา พระเอกของฉันเป็นท่านดยุก
그녀가 공작저로 가야 했던 사정 Geunyeoga Gongjagjeolo Gaya Haessdeon Sajeong
แนว: วีรคติ, จินตนิมิต, ต่างโลก
เขียนโดย: Milcha
วาดภาพโดย: Whale
สำนักพิมพ์: D&C Media (เกาหลีใต้) คาโดกาวะโชเต็ง (ญี่ปุ่น)
สำนักพิมพ์ภาคภาษาไทย: ฟีนิกซ์
บริการเว็บตูน: คากาโอเพจ (เกาเหลีใต้) Piccoma (ญี่ปุ่น) WeComics (ไทย) Tappytoon (อังกฤษ)
วางจำหน่ายตั้งแต่: 3 กันยายน พ.ศ. 2560 – 22 มีนาคม พ.ศ. 2564
เล่ม: 9

อนิเมะโทรทัศน์
กำกับโดย: จุนอิจิ ยามาโมโตะ
เขียนบทโดย: มิตสึตากะ ฮิโรตะ
ดนตรีโดย: เคจิ อิไน
สตูดิโอ: ไต้ฝุ่นกราฟฟิกส์
ฉาย:  10 เมษายน พ.ศ. 2566  –  26 มิถุนายน พ.ศ. 2566
ตอน: 12
 
เรเลียนา พระเอกของฉันเป็นท่านดยุก (เกาหลี: 그녀가 공작저로 가야 했던 사정, อักษรโรมัน: Geunyeoga Gongjagjeolo Gaya Haessdeon Sajeong, ญี่ปุ่น: 彼女が公爵邸に行った理由, อักษรโรมัน: Kanojo ga Kōshaku-Tei ni Itta Riyū) เป็นนิยายเว็บเกาหลีใต้ เขียนโดย Milcha เผยแพร่ใน คากาโอเพจ แพลตฟอร์มการ์ตูนและนิยายดิจิตอลของคากาโอตั้งแต่วันที่ 19 กันยายน พ.ศ. 2559 มีการตีพิมพ์เป็นฉบับภาษาไทยโดยสำนักพิมพ์ฟูรินในเดือนกุมภาพันธ์ พ.ศ. 2565 เว็บตูนดัดแปลงวาดภาพโดย Whale เริ่มเผยแพร่ทางคากาโอเพจในวันที่ 3 กันยายน พ.ศ. 2560 ได้รับการแปลเป็นภาษาไทยอย่างเป็นทางการโดย WeComics ในชื่อเรื่องภาษาไทยว่า พระเอกของฉันเป็นท่านดยุค ในเดือนกันยายน พ.ศ. 2562 ซีรีส์อนิเมะญี่ปุ่นดัดแปลงผลิตโดยสตูดิโอ ไต้ฝุ่นกราฟฟิกส์ ออกอากาศในเดือนเมษายนถึงเดือนมิถุนายน พ.ศ. 2566
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "เหตุผลที่เธอยื่นข้อเสนอ" Transliteration: "Kanojo ga Torihiki Shita Riyū" (ญี่ปุ่น: 彼女が取引した理由) | จุนอิจิ ยามาโมโตะ | มิตสึตากะ ฮิโรตะ | จุนอิจิ ยามาโมโตะ | 10 เมษายน 2566 (2566-04-10) |
| 2 | "เหตุผลที่เธอทำสัญญา" Transliteration: "Kanojo ga Keiyaku Shita Riyū" (ญี่ปุ่น: 彼女が契約した理由) | ฮิโรมิจิ มาตาโนะ | มิตสึตากะ ฮิโรตะ | ฮารูเมะ โคซากะ | 17 เมษายน 2566 (2566-04-17) |
| 3 | "Why Raeliana Trained in Domestic Arts" Transliteration: "Kanojo ga Hanayome Shūgyō Shita Riyū" (ญี่ปุ่น: 彼女が花嫁修業した理由) | นาโอกิ มูราตะ | ยู มูราอิ | อิจิโซ โคบาบาชิ | 24 เมษายน 2566 (2566-04-24) |
แหล่งข้อมูลอื่น

เว็บไซต์ทางการของนิยาย ที่คากาโอเพจ (เกาหลี)
เว็บไซต์ทางการของเว็บตูน ที่คากาโอเพจ (เกาหลี)
เว็บไซต์ทางการของเว็บตูน ที่ WeComics
เว็บไซต์ทางการของอนิเมะ (ญี่ปุ่น)
อนิเมะ เรเลียนา พระเอกของฉันเป็นท่านดยุก ที่ปีลีปีลี
เรเลียนา พระเอกของฉันเป็นท่านดยุก (manhwa) ที่เครือข่ายข่าวอนิเมะ
พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565

| พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 |
| --- | --- |
วันที่: วันที่ 12 สิงหาคม 2565
ประเทศ: ประเทศไทย
เหตุการณ์ก่อนหน้า: พระราชพิธีมหามงคลเฉลิมพระชนมพรรษา 7 รอบ 12 สิงหาคม 2559
จัดโดย: รัฐบาลไทย
พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 (อังกฤษ: Celebrations on the Auspicious Occasion of Her Majesty Queen Sirikit The Queen Mother’s 90th Birthday Anniversary 12th August 2022) เป็นงานฉลองที่ประกอบด้วยรัฐพิธี ราชพิธี และราษฎรพิธี เนื่องในโอกาสที่ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษาครบ 90 พรรษา ในวันที่ 12 สิงหาคม พ.ศ. 2565 จัดขึ้นในสมัยรัฐบาลของพลเอก ประยุทธ์ จันทร์โอชา
รัฐพิธี

รัฐบาลไทยได้เตรียมการจัดรัฐพิธี เนื่องในวโรกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยมีรายละเอียด ดังต่อไปนี้
วันศุกร์ที่ 12 สิงหาคม พ.ศ. 2565 พิธีถวายเครื่องราชสักการะและจุดเทียนถวายพระพรชัยมงคล ซึ่งกำหนดจัดที่ มณฑลพิธี ท้องสนามหลวง และ ศาลากลางจังหวัดทุกจังหวัด
กิจกรรมเฉลิมพระเกียรติ

สำหรับภาคประชาชน รัฐบาลไทยได้กำหนดขอบเขตการจัดงานเฉลิมพระเกียรติฯ ตลอดปี พ.ศ. 2565 โดยมีกิจกรรมสำคัญ เช่น
นิทรรศการเฉลิมพระเกียรติฯ "ด้วยรักแห่งแผ่นดิน" ระหว่างวันที่ 1–15 สิงหาคม พ.ศ. 2565 ณ บริเวณถนนราชดำเนินกลางตั้งแต่สะพานผ่านฟ้าลีลาศถึงอนุสาวรีย์ประชาธิปไตย
มหกรรมผ้าไทย ณ ศูนย์การค้าสยามพารากอน
การจัดทำสารคดีเฉลิมพระเกียรติโดยคณะกรรมการเอกลักษณ์ของชาติ
พิธีทางศาสนา
กิจกรรมจิตอาสาบำเพ็ญสาธารณประโยชน์และสาธารณกุศล
ตราสัญลักษณ์

ตราสัญลักษณ์พระราชพิธีฯ ออกแบบโดย นายเกียรติศักดิ์ สุวรรณพงศ์ จิตรกรชำนาญการพิเศษ ผู้อำนวยการกลุ่มจิตรกรรม สำนักช่างสิบหมู่ กรมศิลปากร ประกอบด้วยอักษรพระนามาภิไธย ส.ก. อยู่ภายในกรอบรูปหัวใจพื้นสีฟ้า อักษร "ส" สีฟ้าเป็นสีประจำวันพระราชสมภพ อักษร "ก" สีขาว เป็นสีเดชของวันพระราชสมภพ อักษรทั้งสองอยู่ในกรอบมาลัยเกลียวร้อยดอกมะลิเป็นรูปหัวใจ สื่อถึงการร้อยเรียงดวงใจอย่างแน่นแฟ้นกลมเกลียว ถวายพระผู้ทรงเป็นศูนย์รวมดวงใจพสกนิกรไทยทั้งชาติ และผู้ทรงพระคุณอันประเสริฐต่อลูก คือ ชาวไทยทุกหมู่เหล่าให้พ้นทุกข์ยาก พื้นกรอบเป็นสีชมพู ซึ่งเป็นสีแห่งศรีของวันพระราชสมภพ การให้สีดูละมุนละไม สื่อความเป็นผู้หญิงและพระเมตตา
ส่วนด้านบนของตราเป็นพระมหามงกุฎภายในประดิษฐานพระแสงจักรและพระแสงตรี สื่อถึงราชวงศ์จักรี ขนาบด้วยพระสัปตปฎลเศวตฉัตร ซึ่งเป็นเครื่องประกอบพระราชอิสริยยศของสมเด็จพระบรมราชชนนีพันปีหลวง รูปลายหงส์ประคองฉัตร หมายถึง พระสิริโฉมสง่างามสูงค่าดังหงส์ ลวดลายไทย สื่อให้เห็นพระปรีชาด้านศิลปวัฒนธรรม พระราชทานกำเนิดศิลปาชีพ และทรงส่งเสริมเอกลักษณ์ชาติไทยให้แพร่หลายในไทยและต่างประเทศ เลขไทย ๙๐ ภายใต้มาลัยหัวใจ สื่อถึงเลขมงคลที่ทรงเจริญพระชนมพรรษาครบ 90 พรรษา
สิ่งที่ระลึก > สถานที่

สวนป่าเบญจกิติ สวนสาธารณะที่เป็นสวนป่าแห่งแรกในกรุงเทพมหานคร สร้างบนพื้นที่เดิมของโรงงานยาสูบ เขตคลองเตย โดยพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงเปิดสวนป่าเบญจกิติอย่างเป็นทางการ เมื่อวันที่ 3 สิงหาคม พ.ศ. 2565
สิ่งที่ระลึก > เหรียญและเข็ม

เหรียญราชอิสริยาภรณ์ ลักษณะเป็นเหรียญกลม ขนาดเส้นผ่านศูนย์กลาง 32 มิลลิเมตร ทำด้วยเงิน ด้านหน้ากลางเหรียญมีพระรูปสมเด็จพระบรมราชชนนีพันปีหลวง ทรงกุณฑลเพชร ฉลองพระองค์ชุดไทย ทรงผ้าทรงสะพักประจำเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ เฉวียงพระอังสา ทรงสายสร้อยมหาจักรี ดาราจักรี และสายสะพายจักรี พระอังสาเบื้องซ้ายประดับดวงตราปฐมจุลจอมเกล้า และเหรียญรัตนาภรณ์ รัชกาลที่ 9 ชั้นที่ 1 ภายในวงขอบเหรียญเบื้องล่างมีข้อความพระนามาภิไธยด้านหลังกลางเหรียญมีอักษรพระนามาภิไธย 'ส.ก.' อยู่ภายใต้พระมหามงกุฎ ภายในวงขอบเหรียญเบื้องล่างมีข้อความว่า 'เฉลิมพระชนมพรรษา ๙๐ พรรษา ๑๒ สิงหาคม ๒๕๖๕' ด้านหน้าขอบนอกเหรียญเบื้องบนมีอักษรพระนามาภิไธย 'ส.ก.' อยู่ภายใต้พระมหามงกุฎ สำหรับแพรแถบมีสีพื้นหลักเป็นสีฟ้า ขนาบด้วยริ้วสีขาวและริ้วสีน้ำเงิน
เหรียญกษาปณ์ที่ระลึก จัดทำโดยกระทรวงการคลัง มี 4 ชนิด ได้แก่ ทองคำ, เงิน, ทองแดงผสมนิกเกิลขัดเงา และทองแดงผสมนิกเกิลไม่ขัดเงา
เข็มที่ระลึก  จัดทำโดยสำนักงานปลัดสำนักนายกรัฐมนตรี พื้นเข็มทำด้วยทองเหลือง ด้านหน้าและหลังเป็นลายรัศมี ขอบสีทอง ด้านหน้ามีตราสัญลักษณ์พระราชพิธีฯ ลงยาสีฟ้า, ขาว, แดง และน้ำเงิน
ดูเพิ่ม

พระราชพิธีฉลองพระชนมายุ 90 พรรษา 21 ตุลาคม 2533
สวนป่าเบญจกิติ
แพรแถบเหรียญราชอิสริยาภรณ์